મંદિરની આજુબાજુ રક્ષીત જંગલ તેમાં કલરવ કરતા પક્ષીઓ, પૂર્વ દિશામાં તળાજાનો તળાજીયો ડુંગર જેને જૈન લોકો તાલધ્વજ ગીરી કહે તે દેખાય ઉતરે પાલીતાણા નગર અને દૂર સુધી નજર પહોચે ત્યાં સુધી લીલા ખેતરો, પશ્ચિમ દિશાએ હસ્તગીરી અને કદમગીરીની પર્વત માળા જેના ઉપર પણ જૈન મંદિરો છે તે દેખાય અને ત્યાં નીચે ઘેટી વિગેરે નાના ગામો રમકડા જેવા દ્રશ્યમાન થાય, દક્ષિણે તો ખુદ શેત્રુંજય પર્વતનું શિખર અને તેના ઉપરના દહેરાસરો ઉપર ફરકતી ધજાઓનું દ્રશ્ય અદભૂત લાગતુ હતુ તેમ છતા સમય ધણો જ બચતો હતો તેથી જયદેવે મંદિરની લાયબ્રેરીમાં નજર કરી અને વિદ્વાન જૈનાચાર્યો દ્વારા લીખીત ગ્રંથ ‘જૈન દર્શન’ જે સિધ્ધાંતો અને પરિચય ભાગ ૧-૨ ((Essence Of Jainisum)ની પસંદગી કરી અને તેના વાંચનનો લાભ લીધો.